Dis 'n baie lekker plekke. Sal dalk net 'n bord opsit by die pad sodat mens weet waar om af te draai. Dalk bietjie plastiek inbring vir kinder, bv. bakkies/bordjies in die huisies. Almal is baie vriendelik en die kos by restaurant is uit die boeke.
Ons het 'n wonderlike vakansie ervaring gehad op 'n plaas, 'n klipgooi van die see af. Sal weer gaan en ons kan dit sterk aanbeveel.
Die huisie is smaakvol toegerus en het al die basiese benodighede en nog meer. Daar is 'n restaurant op die perseel met heerlike kos vir die dae wat mens dalk nie self wil kook of braai nie. Groot grasperke is perfek vir klein kindertjies wat wil rondhardloop na 'n lang reis, en die strand is etlike minute se ry. Sal vir seker aanbeveel.
Ons was baie gelukkig met die akkommodasie en die diens wat ons ontvang het. Die ligging van die plek en die pragtige uitsigte wat jy het.
Ek, my vrou en amper driejarige seuntjie het vir 2 aande daar geslaap en baie lekker gebly. Die Harolds Bay span was baie hulpvaardig met die inklokproses. Ons het in Jangroentjie gebly, Wesfront en pragtige uitsig vanaf die stoep oor die see. Die kombuis is volledig toegerus vir selfsorg en kamer is ruim. Ons sal weer daar bly.
Ons het niks meer nodig gehad as wat aangebied word nie. Dis baie rustig met 'n mooi see-uitsig. Ideaal vir vriende om saam te gaan kuier.
Ons het laat aangekom en daar was niemand, maar die eienaar het baie gou gereageer en ons dadelik ingeboek. Dit was 'n vakansiedag en ons het nogal gesukkel om die mense in die hande te kry. Maar alles was netjies en in plek.
Die huisie is goed ingerig. Die uitsig is baie mooi. Dit is rustig met die see se kalm gedruis in die agtergrond. Tog is dit lekker naby George as jy dalk belangstel om die Mall te besoek.
Ons het baie lekker gebly en sal dit aanbeveel. Die personeel was baie bedagsaam en goed opgelei - Patrick is 'n wenner.
Dit was baie skoon en netjies gewees. Ongelukkig het ons geen warm water gehad die eerste aand nie. Die eienaar het vroeg die Saterdag oggend ons geskyf aangesien die geyser gebars het. Hy het vir ons biltong en skyfies gekoop vir die rugby. Ons het ook die Sondagoggend ontbyt geniet in die lodge op sy onkostes.
Ons was net teleurgesteld dat daar nie 'n derde bed beskikbaar was nie. Die advertensie meld dat daar slaapplek is vir 3, maar die derde slaapplek is net 'n slaapbank. Ek dink net dit moet vooraf genoem word.
Die plek is beknop. Ek sal nooit ooit weer na daai plek toe gaan nie. Sal ook niemand aanraai om soontoe te gaan nie. Oor die algemeen is dit nie die ideale plek vir vakansie nie. Dis baie klein en beknop, net ideaal vir een tot twee persone. Ons is nooit verwelkom nie en het vertrek sonder om die bestuurder te sien. As iemand ooit in Heroldsbaai gaan vakansie hou, bespreek vroeg om te verhoed dat jy nie opeindig by Herolds Bay Resort nie. Jy sal baie teleurgesteld wees en jou hele vakansie sal sommer aan skerwe wees.
Ontvangs was puik. Verblyf was netjies en skoon. Geen kommer oor veiligheid nie. Was rustig. Sal dit definitief aanbeveel en weer besoek, die keer met 'n see-uitsig.
Verblyf is nie hierdie mense se eerste prioriteit nie. Die plekke is nie veilig nie. Net deur die gras te sny rondom die eenheid kan dit soveel netjieser vertoon. Wat sleg is, is die feit dat daar 4 eenhede is, maar mens hoor alles wat jou buurman sê. 'n Swembad op die perseel word aanbeveel.
Ek kan net nie glo dat 'n mens in vandag se dae nog gastehuise kry waar hulle nie vir jou 'n haardroër het nie. Ek het vroeër die dag die Kangogrotte se gevorderde kruip gedoen en baie gesweet. Kon nie my hare netjies versorg nie, want hulle het nie 'n haardroër op die perseel vir vakansiegangers nie. Pateties.